CELEX: 32020D1699
Language: da
Date: 2020-11-12 00:00:00
Title: Rådets afgørelse (FUSP) 2020/1699 af 12. november 2020 om ændring af afgørelse 2010/413/FUSP om restriktive foranstaltninger over for Iran

13.11.2020   
               
               
                  DA
               
               
                  Den Europæiske Unions Tidende
               
               
                  L 381/22
               
            
         RÅDETS AFGØRELSE (FUSP) 2020/1699
         af 12. november 2020
         om ændring af afgørelse 2010/413/FUSP om restriktive foranstaltninger over for Iran
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 29,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Den 26. juli 2010 vedtog Rådet afgørelse 2010/413/FUSP (1).
                  
               
                     (2)
                  
                  
                     Den 18. juni 2020 vedtog Rådet afgørelse (FUSP) 2020/849 (2).
                  
               
                     (3)
                  
                  
                     Efter Rettens dom i sag T-490/18 (3)bør Neda Industrial Group udgå af listen over personer og enheder, der er omfattet af restriktive foranstaltninger, jf. bilag II til afgørelse 2010/413/FUSP.
                  
               
                     (4)
                  
                  
                     Bilag II til afgørelse 2010/413/FUSP bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Bilag II til afgørelse 2010/413/FUSP ændres i overensstemmelse med bilaget til nærværende afgørelse.
         
         
            Artikel 2
            Denne afgørelse træder i kraft dagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 12. november 2020.
            
               
                  På Rådets vegne
               
               M. ROTH
               
                  Formand
               
            
         
         
            (1)  Rådets afgørelse 2010/413/FUSP af 26. juli 2010 om restriktive foranstaltninger over for Iran og om ophævelse af fælles holdning 2007/140/FUSP (EUT L 195 af 27.7.2010, s. 39).
         
            (2)  Rådets afgørelse (FUSP) 2020/849 af 18. juni 2020 om ændring af afgørelse 2010/413/FUSP om restriktive foranstaltninger over for Iran (EUT L 196 af 19.6.2020, s. 8).
         
            (3)  Rettens dom af 8. juli 2020, Neda Industrial Group mod Rådet for Den Europæiske Union, T-490/18, ECLI:EU:T:2020:318.
      
      
         
            BILAG
            I bilag II, del I, litra B (Enheder), til afgørelse 2010/413/FUSP udgår følgende:
            
                        »47.
                     
                     
                        Neda Industrial Group«.